दुकान किराए के मामले में रोडवेज में 8 दिन चलेगी ऑडिट
रोडवेजदफ्तर से चेक गायब होने, बस स्टैंड की दुकानों का टेंडर नहीं होने समय पर किराया जमा नहीं कराने का मामला उजागर होने के बाद यहां रोडवेज में चल रही ऑडिट गुरुवार को तीसरे दिन भी जारी रही। ऑडिट करीब 8 दिन में पूरी होने की संभावना है। ऑडिट पूरी नहीं होने पर अवधि और बढ़ सकती है। रोडवेज बस स्टैंड पर 28 दुकानें हैं। इनमें 23 दुकानें चल रही हैं जबकि 5 दुकानें बंद हैं। पिछले दिनों एक दुकानदार द्वारा किराया जमा नहीं कराने पर यह प्रकरण उजागर हुआ था। बस स्टैंड की दुकानों का नियमानुसार हर साल टेंडर होना चाहिए। रोडवेज की कमेटी चाहे तो टेंडर की अवधि निर्धारित शुल्क लेकर एक-एक साल करके दो साल के लिए बढ़ा सकती है। बस स्टैंड की दुकानों का लंबे से टेंडर नहीं होने की बात सामने आई है।
^ऑडिटपूरी होने के बाद ही गड़बड़ी सामने आएगी ऑडिट रिपोर्ट के आधार पर विभाग की ओर से इस मामले में जांच की जाएगी। -रमेश चंद शर्मा, मुख्य प्रबंधक रोडवेज अलवर
hin_Deva hin_Deva hin_Deva